****

**REPUBLIKA HRVATSKA**

 ZADARSKA ŽUPANIJA

 ****OPĆINA PRIVLAKA

 Ivana Pavla II, 46

 23233 PRIVLAKA

KLASA: 021-05/19-01/06

URBROJ:2198/28-02-19-2

Privlaka, 3. rujna 2019.g.

Temeljem članka 391. Zakona o vlasništvu i drugim stvarnim pravima („ Narodne novine“, broj 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 8. Odluke o uvjetima, načinu i postupku gospodarenja nekretninama u vlasništvu Općine Privlaka ( „Službeni glasnik Zadarske županije“ broj 19/13), članka 46. Statuta Općine Privlaka ( „Službeni glasnik Zadarske županije“ broj 05/18) i Odluke o prodaji nekretnine ( „Službeni glasnik Zadarske županije“ broj 15/19) Općinski načelnik Općine Privlaka raspisuje

**JAVNI NATJEČAJ**

**za prodaju nekretnine u vlasništvu Općine Privlaka**

1. Predmet javnog natječaja je prodaja suvlasničkog 572/1776 dijela nekretnine oznake čest. zem. 3712, Velika glavica, u naravi dvorište površine 1565 m², gospodarska zgrada površine 15 m² i stambena zgrada površine 196 m², sveukupne površine 1776 m², upisane u zk.ul. 5214, k.o. Privlaka, s početnom cijenom od 33.631,65 EUR , sve plativo u kunama po srednjem tečaju HNB-a na dan uplate.

Početna cijena određena je sukladno procjembenom elaboratu 05-06/2019, izrađenom po stalnom sudskom vještaku za graditeljstvo i procjene nekretnina Dražen Knežević, struč.spec.ing.aedif.

Suvlasnički dio nekretnine koja je predmet prodaje na ovom javnom natječaju je građevinsko zemljište na adresi Ante Starčevića k.br. 8.

2. Pravo sudjelovanja u javnom natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske i koji su uplatili **jamčevinu u iznosu od 10 % početne cijene nekretnine, i to na žiro račun Općine Privlaka  IBAN HR5423900011857400004,  s pozivom na broj HR68 7757 - OIB uplatitelja**, s naznakom „natječaj za prodaju nekretnina“.

Ponuditelju koji uspije u natječaju, jamčevina se uračunava u početnu cijenu.

Ponuditeljima koji nisu uspjeli u postupku natječaja jamčevina će se vratiti u roku od osam (8) dana od okončanja postupka natječaja.

Ponuditelj koji uspije u natječaju i naknadno odustane od zaključenja ugovora, nema pravo na povrat jamčevine.

3. U cijenu nekretnine nisu uračunata porezna davanja koja plaća kupac.

4. Ponude ponuditelja koji imaju neplaćene dospjele dugove prema Općini Privlaka neće se razmatrati.

5. Uz **pisanu ponudu** u kojoj je potrebno navesti ime i prezime, adresu prebivališta odnosno sjedišta i OIB ponuditelja te ponuđeni iznos kupoprodajne cijene obvezno je dostaviti slijedeću dokumentaciju:

**-** preslik osobne iskaznice za fizičku osobu / rješenje o upisu u trgovački registar za   pravnu osobu

- dokaz o uplaćenoj jamčevini,

- potvrdu Općine Privlaka da ponuditelj nema neplaćenih dospjelih obveza prema Općini Privlaka

- podatak o broju tekućeg ili žiro-računa za povrat jamčevine sudionicima čije ponude ne budu prihvaćene ili u slučaju poništenja natječaja.

6. Općina Privlaka će s najpovoljnijim ponuditeljem sklopiti Ugovor o kupoprodaji predmetne nekretnine.

Općina Privlaka i najpovoljniji ponuditelj sklopiti će Ugovor o kupoprodaji nekretnine najkasnije u roku od 15 dana od dana donošenja Odluke o izboru najpovoljnijeg ponuditelja. Izabrani ponuditelj dužan je uplatiti kupoprodajnu cijenu jednokratno u roku od 15 dana od dana zaključenja kupoprodajnog ugovora.

Općina Privlaka odobrava mogućnost obročnog plaćanja kupoprodajne cijene. Ukoliko ponuditelj namjerava isplatiti kupoprodajnu cijenu obročno, dužan je to navesti u ponudi, a obročno plaćanje može se odobriti do najviše 5 godišnjih obroka. U slučaju obročnog plaćanja kupoprodajne cijene uknjižba prava vlasništva dozvolit će se po konačnoj uplati ukupne kupoprodajne cijene, o čemu će prodavatelj sastaviti tabularnu ispravu podobnu za uknjižbu prava vlasništva na ime kupca.

7. Rok za dostavljanje ponuda iznosi **osam (8) dana**od dana objave javnog natječaja.

**Ponude se dostavljaju poštom preporučeno ili osobno u pisarnicu Općine Privlaka, u zatvorenoj omotnici na adresu:**

**OPĆINA PRIVLAKA**

**Ivana Pavla II 46, 23233 Privlaka**

**s naznakom „Ponuda za natječaj“ - NE OTVARAJ!**

8. Javno otvaranje ponuda provesti će se 17. rujna 2019.g. u općinskoj vijećnici Općine Privlaka u 12,00 sati.

9. Načelnik Općine Privlaka zadržava pravo da predmetni Javni natječaj poništi bez posebnog obrazloženja.

 OPĆINA PRIVLAKA

NAČELNIK

Gašpar Begonja, dipl.ing.